Фьодор Тютчев
Как неочаквана и ярка…

Превод от руски: Александър Миланов, —

chitanka.info

Как неочаквана и ярка

по още влажни синеви

тържествено въздушна арка

за кратък празник се изви!

Единият си край в гората,

а другият зад облак впи,

преполови тя небесата

и в синевата се стопи.

О многоцветното видение

такава нега ни откри!

Това е дар за мигновение —

очи по-бързо в него взри!

Я виж — съвсем, съвсем бледнее.

Миг, два — и никакви следи!

Така напълно ще изтлее

това, което в теб пламти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.